Пасля аднаўлення ў 1965 годзе раёна ў новых тэрытарыяльных межах раённы аддзел міліцыі ўзначаліў таксама былы франтавік Алі Аляксандровіч. Выдатнік міліцыі, палкоўнік кіраваў ім 21 год. Размяшчаўся райаддзел у вялікім драўляным доме па вул. Ленінскай ля цяперашняй крамы “Эйс”. У 1974 годзе быў пабудаваны тыповы будынак, у якім РАУС знаходзіцца і зараз. Міліцыянеры, а было іх толькі 30 чалавек на 56 тысяч насельніцтва ў раёне, паступова перасаджваліся з коней на матацыклы, а потым на аўтамабілі. Людзям у пагонах удалося перамагчы арганізаваную злачыннасць, бандытызм і бліжэй да сярэдзіны 60-х гадоў актуальнай стала эканамічная злачыннасць. Міліцыя вяла з ёй нябачны бой і часта выходзіла пераможцам.